Tätä on tarkoitus selvittää hankkeessa tarkemmin.
Nuhteettomuusedellytys tarkoittaa sitä, että kansalaisuutta hakeva henkilö ei ole syyllistynyt rikokseen. Nuhteettomuusedellytyksestä voidaan kansalaisuuslain mukaan poiketa. Poikkeamisharkintaan vaikuttaa rikoksesta kulunut aika, rikoksen vakavuus ja se, onko rikoksia ollut toistuvasti. Jos kansalaisuutta ei myönnetä, hakijalle voidaan määrätä odotusaika, jonka aikana ei yleensä voi saada kansalaisuutta. Nuhteettomuusedellytyksen tiukentaminen voisi koskea esimerkiksi rikosten perusteella määrättäviä odotusaikoja.